Մարոյի ձայնում այնքան երախտագիտություն կար, որ Վարդանը հասկացավ, թե ինչ դիրքորոշում ինքը պետք է որդեգրեր։ Ինքը Մարոյին պետք է ընտրության հնարավորություն տար, հնարավորության, որը նա երբեք չէր ունեցել Ռըզայի հետ։ Դա կլիներ նրանից տարբերվելու լավագույն միջոցը։ Վարդանը ոչ մի իրավունք չուներ Մարոյի նկատմամբ, միայն սիրելու և սեր ներշնչելու իրավունք։ Նա կսպասեր այնքան, մինչև նախաձեռնությունը կստանձներ Մարոն։